**TULBURĂRILE DE LIMBAJ**

Prof. Înv. Preșcolar Toma Deliana Elena

Liceul de Arte ,, Marin Sorescu”, Craiova

***MOTTO:***

*,,Limba noastra-i o comoară*

*În adâncuri cufundată*

*Un șirag de piatră rară*

*Pe moșie revărsată”*

*Alexei Mateevici ,,Limba noastră”*

Limba, principalul mijloc de comunicare între membrii unei colectivități, joacă un rol foarte important în viața societății.

Încă de la vârste foarte mici, copiii trebuie să dobândească capacitatea de a comunica cu cei din jur, de a-și exprima în mod inteligibil impresiile, gândurile, ideile, ceea ce va constitui o bază în activitatea școlară și apoi în activitatea și viața socială de mai târziu.

Nu de puține ori cauza unei tristeți grave și a unor dureri sufletești chinuitoare o constituie turburările de limbaj, cele care fac ca cei marcați de ele să nu poată fi înțeleși de semenii lor. Pentru a veni în sprijinul copiilor care suferă de turburările de limbaj, cadrul didactic trebuie să cunoască mijloace și procedee de depistare la timp și corectare a turburărilor de vorbire.În formarea unor vorbiri corecte sub aspect fonetic și gramatical un rol important îl are educatorul sau învățătorul, logopedul și părinții.

Dezvoltarea vorbirii copilului se realizează în mod treptat prin lărgirea relețiilor verbale cu cei din jur în condițiile manifestării de către copil a curiozității de cunoaștere a obiectelor, a însușirilor acestora pe de o parte, a atitudinii interogative referitoare la originea și cauza unor fenomene, pe de altă parte. Imposibilitatea de a comunica prin limbaj produce o adevărată stagnare în dezvoltarea personalității copilului, modifică relațiile lui cu oamenii și îl împiedică să participe la activitatea accesibilă lui.

De aceea cadrele didactice, logopezii și părinții trebuie să își unească eforturile pentru ai ajuta pe copiii care întâmpină greutăți în emiterea sunetelor și cuvintelor, copii care se potignesc atunci când vor să își îmbrace gândurile în haina limbajului propriu.

Deși fac eforturi vizibile vorba lor este peltică sau gângavă ceea ce în mijlocul prietenilor de joacă le creează un penibil sentiment de jenă, un complex de inferioritate. Ca urmare, ei se închid în sine se izolează de colectiv din cauza limbajului lor defectuos.

Cunoașterea particularităților de vârstă ale preșcolare ale preșcolarilor /elevilor este o condiție esențială în activitatea pe care o desfășoară profesorii în gradiniță/școală.Condițiile dezvoltarii psihice trebuie raportate la vârsta copilului și la mediul în care trăiește .

Preocupăriile legate de formarea vorbirii corecte a preocupat oamenii încă din cele mai vechi timpuri. Grecii antici aveau un cult deosebit pentru vorbire și oaratorie. Arta de a vorbi frumos, cursiv și pe înțelesul auditoriului asigurau oratorului o poziție socială favorabilă. De atunci și până azi, interesul pentru conținutul și forma exprimării prin intermediului limbajului a crescut și s-a dezvoltat puternic.

Studiind structura complexă a aparatului fonator, cercetatorii consideră că aceasta se dezvoltă încă din fazele uterile. Eugenia Popescu susține că dobândirea de către individ a capacității de a comunica cu cei din jur începe încă din primul an de viață și se înfăptuiește prin comunicare verbală cu adultul și sub influența împrejurărilor concrete de viață a relațiilor mereu noi ce se stabilesc între copil și realitatea înconjurătoare.

Perioada de pănă la trei luni este considerată de Ursula Șchiopu și Emil Verza- perioada comunicarii,, nonverbale”, fiind menționată de majoritatea autorilor din literatura de specialitate. Astfel Valer Mare denumește perioada amintită ,,Perioada comunicarii preverbale”.Treptat comunicarea nonverbală se conjugă cu cea verbală subordonăndu-se acesteea.În jurul vârstei de 3 luni apare gânguritul, care cunoaște o mare dezvoltae între 3-6 luni.

Psihologii consideră gânguritul ca fiind materia primă a vorbirii. Ursula Șchiopu apreciază gânguritul ca fiind relativ identic la toti copiii din toate părțiile lumii.

Specialiștii români în psihologia copilului au făcut investigați asupra dezvoltarii laturii fonetice a vorbiri. În acest sens s-a constatat că ordinea sunetelor distincte la copilul mic și pronunțate este următoarea: Întâi vocala ,,a” cu diferențierea ei de vocalele ,,e”, ,,i”, ,,o”, ,,u”, apoi consoanele ,,m”, ,,n”, ,,p”, ,,b”, ,,t” , ,,d”.

Eugenia Popescu consideră că în jurul vârstei de 5-6 ani se produce o evoluție a vorbirii copilului proces care atinge nivelul de dezvoltare a limbajului interior.Comunicarea verbală dobândește noi calități pronunția copilului se corectează, lexicul devine mai bogat, propozițiile formulate respectă tot mai mult regulile gramaticale.Copilul devine capabil să transmită în comunicarea cu ceilalți ceea ce a văzut, a auzit și a trait, a făcut și a gândit. Valer Mare denumește acest limbaj ,,limbajul- comunicare”.

Emilia Boșcaiu susține că în perioada preșcolară încep să dispară treptat numeroase particularități de articulare astfel încât în jurul vârstei de 5 ani copiii își însușesc sistemul fonetic al limbii materne.

Ursula Șchiopu prezintă cifrele pe care diferiți psihologi străini le-au semnalat în dezvoltarea vocabularului copiilor la diferite vârste.

Astfel G.Buchler a semnalat pentru copiii de 3-4 ani următoarele cifre: vocabular maxim 2350 cuvinte, vocabular minim 558 cuvinte.

W. Ster a dat media de 2500-3000 cuvinte pentru copilul de 6 ani.

Smith consideră ca la 3 ani copilul are un vocabular minim de 896 de cuvinte și maxim de 1222 de cuvinte, iar la 5 ani copilul are un vocabular minim de 1070 de cuvinte și maxim de 2284 de cuvinte.

După studiile realizate de specialiștii români, la noi în țară apar următoarele valori:

La 3 ani copilul are un vocabular minim de 400 de cvinte și maxim de 1000

La 4 ani copilul are un vocabular minim de 600 de cvinte și maxim de 1400

La 5 ani copilul are un vocabular minim de 1000 de cvinte și maxim de 2100

La 6 ani copilul are un vocabular minim de 1500 de cvinte și maxim de 2500

În literatura de specialitate exista mai multe tipuri de clasificări efectuate în funcție de o serie de criterii: etiologic,lingvistic,morfologic, simtomatologic.

Astfel Parvel clasifică turburarile de limbaj în : dislalii și disfonii

Gh.Von.Riper clasifică turburările de limbaj în patru categorii:

-Tulburari de ritm ( bâlbâială, bolboroseală, tumultus sermonis)

-Tulburari de articulare ( dislaliile)

-Tulburari de fonație ( afonie, nazalitate, guturalitate)

-Tulburari de simbolizare (disfaziile)

Emil Verza adoptă o clasificare completă care se rezumă la categorii de limbaj.

-Tulburări de ritm și fluență a vorbiri

-Tulburări de voce

-Tulburări ale limbajului scris- citit

-Tulburări polimorfe

-Tulburări de dezvoltare a limbajului

Această clasificare prezintă o deosebită importanță pentru activitatea de cunoaștere și terapie, dar și pentru diagnoza și prognoza tulburărilor de limbaj.

***Tulburări de pronunție: dislalie, rinolalia***

***Dislalia*** Termenul de dislalie a fost introdus în literatura de specialitate de către R.L.Schultthess în 1980 și provine din grecescul dis= dificil și lalein= vorbire.Acest termen definește o tulburare de limbaj caracterizată prin incapacitatea parțială sau totală de a emite și a articula corect unul sau mai multe cuvinte izolate sau în combinații.

Dislalia poate fi:

* Organică ( în cazul malformațiilor sau leziunilor aparatului fono-articulator, leziuni ale analizatorului vizual, leziuni centrale și afcțiuni ale căilor centrale).
* Funcțională ( în cazul atrofiei musculaturii aparatului fonoarticulator)
* Dislalii simple sau parțiale (cand sunt pronunțate defectuos anumite sunete ).
* Dislalii complexe sau generale ( în care majoritatea sunetelor sunt pronunțate defectuos).

***Rinolalia*** este o tulburare de limbaj asemănătoare dislaliei, handicap de limbaj la baza caruia stau o serie de malformații ale vălului palatin, prezenta polipilor, a vegetațiilor adenoide, hipoacuziile, dar este infuentată și de nivelul de dezvolatre psihică a copilului la nivelul socio-cultural în care trăiește. Rinolalia este o tulburare de emisie care denaturează vocea putându-se semnala paralel și alterării pronunției,

În literatura de specilaitate sunt prezentate trei feluri de rinolalie,

-Rinolalie deschisă căreia îi este specific faptul că la emiterea tuturor sunetelor inclusiv acelor nazale aerul trece si prin nas, nu numai prin gură,astfel că vocea capătă o nuanță puternic nazală.

-Rinolalie închisă care se caracterizează prin aceea că la emitere sunetelor, chiar si celor nazale, aerul trece numai prin gură, vocea devenind slabă, surdă.

-Rinolaia mixtă care îmbină ambele forme.

***Turburări de ritm și influență***

***Bâlbâială*** este o tulburare funcțională de vorbire cunoscută în literatura de specialitate sub denumirea de balbism sau logonevroză. Este una dintre cele mai grave turburări de limbaj întălnite la copii în proporție de 1-2%.Această tulburare s-a constatat că este mai ridicată la băieți decât la fete. Ea poate să apară și la intrarea copiilor în școală fiind determinată de modificarea care intervine în activitatea nervoasă impusă de regimul disciplinei școlare. Acesată turburare de limbaj poate să apară și la vârste mai mari cauza fiind traume deosebit de puternice.

În literatura de specialitae sunt descrise trei feluri de bâlbâială:

- *Bâlbâială cronică* care se manifesta prin repetare spasmodică a unor silabe la începutul și mijlocul cuvântului cu prezentarea unor pauze între acestea. *Ex. (Dă-dă-dă-mi)*

- *Bâlbâială tonică* care se manifestă prin apariția spasmelor la nivelul aparatului fonoarticulator care înpiedică desfășurarea vorbirii ritmice și cursive.*Ex. (G...rădiniță)*

- *Bâlbâială mixtă* care îmbină manifestarea ambelor forme

***Tahilalia*** *s*e manifestă printr-un ritm accelerat de vorbire,o vorbire rapidă în care dispar sunete, silabe, au loc contopiri de silabe.Tahinalia este mai rar întâlnită și o întâlnim de regulă la copiii nervoși .

***Bradilalia*** se caracterizează printr-o vorbire lentă, taragănată total inestetică și inexpresivă.

***-Fonastenia*** este oboseala vocii.

***-Afonia*** este pierderea totală a vocii.

***-Visfonia*** este pierderea parțială a vocii

-Forma cea mai fregventă este ***răgușeala*** și apare în urma înbolnăvirii laringelui, a cailor respiratorii și a ganglionilor fixați pe coardele vocale.

-O altă tulburare de voce este ***mutismul*** care se manifestă prin refuzul parțial de a comunica cu unele persoane.

***Turburări de articulare și înțelegere a vorbirii***

***Dizartria*** este o tulburare destul de gravă cauzată de afectarea căilor centrale și se manifestă printr-o vorbire confuză .

***Alalia*** este rezultatul tulburării mecanismului de vorbire provocat de afecterea sistemului nervos central.Alalia poate fi: senzorială atunci când copilul repetă vorbirea fără să o înțelegă sau

motrică când copilul întelege vorbirea dar nu pote vorbi.

***Afazia*** este o tulburare a întelegerii limbajului oral si scris survenit în urma unui traumatism cerebral

***Tulburări în aparitia și dezvoltarea generală a vorbirii.***

***-Tulburări în sfera vocabularului*** ce se mamnifestă printr-un vocabular sărac, prin neînțelegerea semnificației unor cuvinte.

***-Tulburări ale structurii gramaticale*** ce se manifestă prin absența propozițiilor, propoziții incomplete, lipsa de acord a diferitelor părți de propoziții.

Exemplu: *,,Jucăriile Maria este frumoasă ”*sau *,,Maria stă la scaun.”*

În concluzie, corectarea tulburărilor de vorbire se poate realiza numai cu o colaborare permanentă între cadrul didactic, logoped și familia copilului, deoarece tulburările de limbaj prezintă una dintre cele mai importante cauze ale eșecului școlar, iar cei direct implicați în viața copilului trebuie să găsească metodele cele mai adecvate pentru a ușura adaptarea copilului la viața socială și în special la ceea școlară.

**Biografie**

1. Roșcaiu E.- *Prevenirea și corectarea tulburărilor de vorbire în gradinițele de copii*, EDP, București, 1973

2.Bratu B.-*Preșcolarul și literatura* EDP,București 1977

3.Gheorghian E- *Tulburari de vorbire în cunoașterea mediului înconjurător și dezvoltarea vorbirii-metodică*, EDP,București 1971

4.Păunescu C-*Dezvoltarea vorbirii copilului și tulburările ei* EDP,București 1972

5.Schiopu U –*Psihologia copilului* , EDP,București 1967

6.Schiopu U și Verza F.E *Psihologia vârstelor* ,cap .*Perioada preșcolară* , Ed.Pro.Humanitate , 2000